आर्सनलको हारले सिटीलाई लिग उपाधि
दोस्रो स्थानमा रहेको आर्सनल नटिङघम फरेस्टको हातबाट १–० ले पराजित भएपछि म्यानचेस्टर सिटीले शनिबार इंग्लिस प्रिमियर लिगको उपाधि जितेको छ । लगातार दोस्रो हारपछि मिखेल आर्टेटाको टिम एक चरणको खेल बाँकी छँदा चार अंकले पछाडि रह्यो ।
लन्डन — दोस्रो स्थानमा रहेको आर्सनल नटिङघम फरेस्टको हातबाट १–० ले पराजित भएपछि म्यानचेस्टर सिटीले शनिबार इंग्लिस प्रिमियर लिगको उपाधि जितेको छ । लगातार दोस्रो हारपछि मिखेल आर्टेटाको टिम एक चरणको खेल बाँकी छँदा चार अंकले पछाडि रह्यो ।ताइवा एवनियीले गरेको गोलले फरेस्ट विजयी रह्यो र यससँगै टिम रेलिगेसनबाट बच्ने निश्चित भएको छ । यसै सिजन फरेस्ट २३ वर्षयता पहिलो पटक प्रिमियर लिगमा फर्केको थियो र आफ्नो चुनौती बचाउन सफल रह्यो ।लिगमा अधिकांश समय शीर्षमा रहेको आर्सनलले पछिल्लो समय लय गुमाएको छ । उसले पछिल्ला आठ खेलमध्ये दुईमै मात्र जित निकालेको छ । सिटीसामु भने यस सिजन तीन ठूला उपाधि जित्ने अवसर कायम रह्यो ।लिग जितेयता सिटीले अब एफएकप र युरोपेली च्याम्पियन्स लिगको फाइनल खेल्दैछ । सिटीका व्यवस्थापक पेप ग्वार्डिलोले प्रशिक्षकका रूपमा ११ औं लिग उपाधि जितेका छन् । उनले यसअघि बार्सिलोना र बायर्न म्युनिकका लागि पनि लिग जितेका थिए । 